Iridologija - Wikipedija

# Iridologija

### Izvor: Wikipedija

Iridologija (grč. Iris - cvijet i logos - nauka) je metoda alternativne medicine u kojoj se na temelju boje, linija i mrlja u šarenici (iris) oka dijagnosticira zdravstveno stanje pacijenta.

## [uredi] Povijest

Metoda iridologije poznata je od vremena Stare Grčke, a primjenjivala se nekad i danas u tradicionalnoj kineskoj medicini (akupunktura). Prvi precizni opis metode, bez spominjanja imena iridologija, nađen je u knjizi Chiromatica Medica, 1665. autora Philipusa Meyeusa.

Dr Ignatz von Peczely, mađarski liječnik prvi je upotrijebio naziv iridologija (augendiagnostik, eyediagnosis). Po legendi, demantiranoj od njegovog nećaka, ideju je dobio u djetinjstvu promatrajući oči jastreba kojem je slomljena kandža ostavila traga u šarenici.

U Njemačkoj metodu je razvio Pastor Felke u knjizi Naturheilkunde početkom 1900. koji je iridologiju upotrebljavao u sklopu tretiranja specifičnih bolesti. Iako je bio osporavan, osnovao je Institut, u Heimshiemu kao vodeći njemački centar.

Dr Bernard Jensen, američki kiropraktičar, iridologiju je proširio u SAD 1950. On ju je ugradio u vlastiti način liječenja koji je podrazumijevao pravilnu prehranu. Prakticirao ju je u suradnji s P. Johannes Thielom, Eduardom Lahnom (Edward Lane) i J. Haskell Kritzerom. Održavao je tečajeve iridologije i objavljivao medicinski magazin.

## [uredi] Principi

Šarenica oka se dijeli na 12 sati i sedam krugova koji polaze iz središta (zjenice) i idu do vanjskih rubova. Krugovi se sastoje od sedam koncentričnih krugova koji se pravilno šire od zjenice. Šarenica desnoga oka signalizira o zdravstvenom stanju desne strane tijela, a šarenica lijevoga oka o lijevoj, dok se "parni" organi mogu naći u jednoj ili drugoj šarenici. Iznimka je srce koje se po pravilu pojavljuje u obje šarenice. Ti krugovi vidljivi su samo kad postoji neka anomalija u organima na koje se odnose, polazeći od broja jedan (krug najbliži zjenici) do broja sedam. Ti se krugovi odnose na srce, crijeva, bubrege, pluća, mozak i kožu.

Anomalije u nekim slučajevima izgledaju kao mrlje, a ponekad kao kratki "štapići" ili razni nepravilni oblici. Kao znak bolesti može poslužiti i promjena boje šarenice na određenome mjestu. Drugi znaci, koje ne treba uspoređivati s krugovima, su tzv. srčani prstenovi koji ukazuju na neku srčanu bolest samu ili udruženu s drugim poremećajima.

Znak koji predstavlja prvi poziv na uzbunu jest jedna ili više crvenih točaka na svijetloj podlozi, koja ima neki geometrijski oblik (trokut, kvadrat, romb, itd.) - to je znak tumora. Znak se obično pojavljuje nekoliko mjeseci prije bolesti. Zjenica moze biti proširena (psihički poremećaji) ili pak sužena (problemi kralježnice, meningitis) ili nejednaka (neurastenija, paraliza). Zjenica koja je okomita - ovalna, upozorava na sklonost apopleksiji (nagli prestanak rada nekog vitalnog organa), a ako je vodoravna - ovalna, rijec je o bolestima očne jabučice, hipofize, štitne žlijezde. Ako je izvan centra, upozorava nas o plućnim ili želučanim bolestima.

Znanstvenici se pri dijagnosticiranju služe posebnim kartama koje su podijeljene i u 100 segmenata. Metoda je napredovala tako da se umjesto povećala danas koriste kamere, a analiza se obavlja uz pomoć računala.

## [uredi] Prednosti

Treba naglasiti da se ova tehnika bolje koristi za preventivu bolesti, odnosno, njome se određuje zdravstveni status pojedinog organa. Iridolozi su u stanju odrediti ravnotežu organizma i definiraju akutne, te još preciznije kronične bolesti. Metoda je neinvazivna, a prilikom pregleda se mogu dijagnosticirati praktički svi organi.

## [uredi] Nedostaci

Iridologiju prati glas da je pseudoznanost, magija i vračarija.

## [uredi] Vidi još i:

- Alternativna medicina

## [uredi] Literatura

- Ernst E. Iridology: not useful and potentially harmful
- Knipschild P. Looking for gall bladder disease in the patient's iris
- Demea S. Correlation between iridology and general pathology
- Vesna Vučičević Medicina Vegenova

Dobavljeno iz "http://hr.wikipedia.org../../../i/r/i/Iridologija.html"

Kategorija: Alternativna i tradicionalna medicina

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- Ελληνικά
- English
- עברית
- Magyar
- Italiano
- Português